“50 % din timp mi-l dedic problemelor curente, de operaționalizare a celor existe, inclusiv, apropo, de la aruncatul semințelor pe jos. Nu glumesc deloc. Am dispus și îi felicit pe colegii de la Poliția Locală pentru că nu au tratat cu superficialitate ce le-am spus. Și le-am spus «dacă mai văd în Piața Gării», e un element de referință, nu am modernizat Piața Gării, e o poartă de intrare în oraș..dacă te duci în parcul acela din preajmă de lângă statuia lui Horea, e «plin de semințe, mizerii, de lucruri aruncate pe jos». Le-am spus «domnule nu avem o lege să îi sancționăm pe cei de acolo?». Vor fi în fiecare zi acolo. Nu se face primăvară cu o floare. Într-o zi au aplicat patru sancțiuni pentru aruncarea cojilor de semințe, a mucurilor de țigară pe domeniul public, s-au aplicat amenzi de 2000 de lei, o amendă este de 500 de lei. Le spun tuturor că avem obligația să ne respectăm unii pe alții, dar să respectăm și domeniul public pe care toți îl folosim. Am aici patru procese verbale cu privire la aruncarea pe domeniul public a mucurilor de țigări. Aplicăm amenzi în tot orașul. Peste tot, Poliția Locală va fi politicoasă, elegantă, va vorbi frumos, dar fermă în aplicarea sancțiunilor. Clujul e un oraș select, cu oameni elevați, e un oraș care respectă mediul. Dacă mă uit pe procesele verbale chiar nu sunt din Cluj cei amendați. Nu vreau să fac discriminări. Dacă vii la Cluj trebuie să te conformezi cu regulile de conviețuire publică impuse de lege și acceptate de majoritate. Nu putem lăsa ca orașul să cadă pradă unor astfel de comportamente”, a comentat Boc miercuri la un post de radio.

Piața Gării a intrat într-un amplu proces de reabilitare și modernizare, lucrările fiind finalizate în urmă cu doi ani.